मुझे क्षमा कीजिए।
मुझे सैमुएल डोसेट के साथ पाप करने के लिए क्षमा कीजिए।
वह सर्प ही था जिसने मुझे लुभाया था।
हमारा राज़, नाओमी।
साराह पैरी द्वारा लिखित उपन्यास पर आधारित
द एसेक्स सर्पेंट
गुड मॉर्निंग, डॉक्टर।
मरीज़ कैसा है? क्या मुझे बताने लायक़ कुछ नया है?
बस वही कीजिए जो वह कहते हैं।
मिसेज़ सीबोर्न। मैं जितनी जल्दी हो सका आ गया।
"मेरे चले जाने के बाद मुझे याद रखना,
जब मैं उस शांत दुनिया में दूर चला जाऊँगा
जब तुम मेरा हाथ और थामे नहीं रह पाओगी।"
सर, क्या मैं आपकी जाँच कर सकता हूँ?
यह बढ़ रहा है।
लेकिन अगर मैं तुरंत ऑपरेशन करूँ, तो यह बहुत ही आसान प्रक्रिया है।
मैं इस दुनिया से वैसे ही जाने का इरादा रखता हूँ जैसे मैं इसमें आया था।
बेदाग़।
अगर मैंने ऑपरेशन नहीं किया, तो यह मर जाएँगे।
इनका गला सिकुड़ गया है।
आपकी अनुमति से, मैं इन्हें बेहोशी की ज़ोरदार दवा दे सकता हूँ।
क्या… इनकी अनुमति के बिना ऑपरेशन?
मुझे माफ़ कर दीजिए।
मैं तुम्हारे साथ रह सकती हूँ?
ज़रूर रह सकती हो।
तुम्हें आराम करने की ज़रूरत है, कोरा।
तुम काँप रही हो।
फ़्रैंकी।
तुम्हारे पिता की मृत्यु हो गई है।
क्या आप दुखी हैं?
लेकिन आप रो नहीं रही हैं।
मुझे बहुत अफ़सोस है, फ़्रैंकी।
प्यारी कोरा, मुझे बहुत अफ़सोस है।
अगर मैं कुछ कर सकूँ, तो मुझे बताना।
ज़रूर। शुक्रिया, चार्ल्स।
-आने के लिए शुक्रिया, डॉ. गैरट। -मुझे अफ़सोस है कि मैं खाली हाथ आया हूँ।
हमें चलना चाहिए।
मैं आपके लिए बग्घी बुला देता हूँ।
मैं बग्घी में नहीं जाना चाहता।
क्या हम चलकर जाएँ?
मैं भूमिगत ट्रेन से जाना चाहता हूँ।
मैं इसे घर ले जाऊँ?
चलो।
असल में मैं एक लंबी सैर के लिए जाना चाहती हूँ।
आप मेरे साथ चलेंगे?
ज़रूर।
पता है, हम नदी के रास्ते पर चल रहे हैं।
वह ठीक हमारे पैरों के नीचे है।
सर्पमीन यहाँ सरगासो समुद्र से उलटी दिशा में तैरती हुई आती थीं।
वे यहाँ प्रजनन करने आती थीं।
अब मिट्टी और सरकंडों के बजाय, उन्हें सिर्फ़ लोहा और कंक्रीट मिलती है।
लोहे और कंक्रीट में कोई बुराई नहीं है।
क्या?
मुझे प्राकृतिक इतिहास का जुनून है, डॉ. गैरट।
सुनिए। आप नदी की आवाज़ सुन सकते हैं।
मेरे पति हमेशा मेरे लिए गहने ख़रीदते रहते थे।
काश आपने मुझे ऑपरेशन करने दिया होता।
एक ज़िंदा शरीर की चीर-फाड़ करना कैसा लगता है?
नहीं, मुझे कुतूहल है। बस इतना ही।
वह रोमांचक होता है।
डरावना होता है।
हर ऑपरेशन अनजान खाई में छलांग लगाना होता है।
यह एक ख़तरनाक काम है, मिसेज़ सीबोर्न।
यह दिलचस्प लगता है। मैं इसके बारे में और जानना चाहूँगी।
तुम कैसा महसूस कर रही हो?
अजीब।
माइकल के सभी दोस्त…
मैं डॉ. गैरट के साथ सैर करने गई थी।
हमने बहुत सारी बातें की।
क्या वह ग़लत था?
नहीं।
तुम अब नए दोस्त बनाने के लिए, अपनी मर्ज़ी से घूमने के लिए आज़ाद हो, कोरा।
हम बहुत समय से सबसे दूर बंद रहे हैं।
मैंने तुम्हारे लिए यह बचाकर रखा था। सोचा शायद तुम्हें दिलचस्पी होगी।
मैं फ़्रैंकी को देखती हूँ।
समुद्री ड्रैगन देखा गया एसेक्स में
देखा गया एसेक्स में
'विशालकाय सर्प'
ग्रेसी!
…आपने मेरे काम में इतनी गहरी दिलचस्पी दिखाई
कि मैं जानना चाहता था अगर आप मेडिकल स्कूल आकर मुझे ऑपरेशन करते देखना चाहेंगी?
क्लोरोफ़ॉर्म
मरीज़ को एक घोड़े ने कुचल दिया था।
-मैडम। -हमें माफ़ कीजिए।
-यहाँ बहुत सारा ख़ून होगा। -…साथ ही पिंडली की हड्डी
टूट गई है और घाव से देखी जा सकती है।
-ल्यूक गैरट ऑपरेशन करेंगे। -हाँ!
शांति! शांति!
ल्यूक गैरट ऑपरेशन करेंगे, उनके सहायक होंगे जॉर्ज स्पेंसर।
हाँ!
यह हुई ना बात।
अब चलो भी।
हे भगवान।
-मैं सड़क पर ख़ून बहने से मर जाना बेहतर पसंद करूँगी। -छुरी।
मैं देख नहीं पा रहा।
यह हम आ गए। मेरा कमरा ऊपर है।
मुझे नहीं लगता आप कभी नदी की दक्षिण तरफ़ आई हैं?
मुझे यहाँ आकर बहुत ख़ुशी है, डॉ. गैरट।
कीन्स सर्जरी
क्या आप हमेशा सहायक बनते हैं, डॉ. स्पेंसर?
ख़ैर, ज़ाहिर है मैं ऑपरेशन भी करता हूँ।
माँस में घुसे पैर के नाख़ून का या एक मूत्राशय के पत्थर का।
मैं पत्थर निकालने के लिए बढ़िया लिथॉटमी करता हूँ।
लेकिन मिस्टर गैरट बेहद प्रगतिशील हैं, मिसेज़ सीबोर्न।
प्लीज़, मुझे कोरा बुलाइए।
ल्यूक।
तो आप इसके बाद कौन सी नई सर्जरी करना चाह रहे हैं, ल्यूक?
दिल की।
कैसे?
ख़ैर, सबसे बड़ी चुनौती है मरीज़ को ज़िंदा रखना,
उसके सीने को काटकर खोल देने के बाद।
मुझे बस सही मरीज़ चाहिए।
आप एक जानवर हैं।
अस्पताल का बोर्ड आपसे सहमत है। पता नहीं क्यों।
हम सभी को नए विचारों को लेकर संशय हो सकता है।
-अरे, नहीं। मैं प्रगति के पक्ष में हूँ। -मार्था समाजवादी है।
एक समाजवादी और एक प्रकृतिवादी?
-और उसमें क्या समस्या है? -कुछ नहीं। यह दिलचस्प है।
यह दिलचस्प है?
क्या आपकी दिल की सर्जरी भी दिलचस्प है?
आजीविका ज़्यादा है।
ख़ैर, अगर हमें भी पेशों में आने की अनुमति होती, तो हमारी भी आजीविका होती।
ख़ैर, शायद हमें भी अनुमति नहीं थी।
हम सभी को अपने जुनून का पीछा करना चाहिए।
मैं बिल्कुल सहमत हूँ।
इन अनियमित रूपों को जीवित जीवाश्म कहा जा सकता है
प्लेसिओसॉर
एसेक्स
क्या हो गया?
कुछ नहीं।
तुमने कहा वह मॉल्डन चली गई।
तो वह मॉल्डन में होगी?
अगर ऐसा कुछ नहीं है जो तुम मुझे बता नहीं रही हो।
नहीं।
अगर वह उस लड़के के साथ रही है, तो मुझे बताओ।
वह नहीं रही है।
तो वह जल्दी घर आ जाएगी।
क्या मिसेज़ सीबोर्न घर पर हैं?
हाँ, अंदर आइए।
शुक्रिया।
कोरा?
ल्यूक।
हैलो। क्या सरप्राइज़ है।
तुम्हारे लिए कुछ लाया हूँ।
मायोकार्डियम का अनुप्रस्थ हिस्सा। लंदन
वाह, यह ख़ूबसूरत है।
-यह क्या है? -इंसानी दिल का एक टुकड़ा है।
ऑपरेशन थिएटर से?
नहीं, नहीं। मैं यह मुर्दाघर से लाया हूँ। शोध के शव से।
मुझे इससे अजीब तोहफ़ा पहले कभी नहीं मिला है।
शुक्रिया।
मैं इसे एसेक्स ले जाऊँगी। हम कल जा रहे हैं।
-एसेक्स? -हाँ, कोलचेस्टर।
वहाँ एक समुद्री जीव देखा गया है।
वह। मैंने उसके बारे में पढ़ा था।
मैंने थोड़ी रिसर्च की है।
-एक पौराणिक जीव के बारे में? -पौराणिक नहीं। असली।
मुझे लगता है कि यह सर्प किसी प्रकार का प्लेसिओसॉर हो सकता है।
जैसा कि डार्विन ने 'द ओरिजिन' में कहा है, ऐसी प्रजातियाँ भी हो सकती हैं
जो सामान्य प्रतिस्पर्धी दबावों से बची रही हों।
-मतलब, यक़ीनन, तुमने देखा होगा… -नहीं।
-नहीं देखा है? -कोरा, नहीं…
-क्या? -मत…
एसेक्स। मत जाओ।
मुझे लगा मुझे अपने जुनून का पीछा करना चाहिए।
हाँ, ज़रूर।
लेकिन चिकित्सीय दृष्टिकोण से, तुम अभी शोक मना रही हो।
-कोरा… -अब जब वह मर गया है, मैं जो चाहे कर सकती हूँ।
एसेक्स से समाचार! सभी नए समाचार। राक्षसी सर्प लौट आया है!
देखो, यह इतना बुरा भी नहीं है।
यहाँ औरतों को चुड़ैल मानकर जलाते हैं।
एसेक्स से समाचार!
उड़ने वाला सर्प, या एसेक्स के अजीब समाचार
सभी नए समाचार। राक्षसी सर्प लौट आया है।
मुझे सर्प के बारे में क्या बता सकते हो?
क्या नहीं बता सकता हूँ, मैडम? इसे देखिए। पोस्टकार्ड?
नहीं, शुक्रिया।
-तुम यहाँ सर्प को ढूँढने आए हो? -आपने उसे देखा है?
ओह, हाँ। विशाल उभारों वाली पीठ, पंख।
-सर्पों के पंख नहीं होते। -इस वाले के हैं।
क्या कोई तस्वीरें हैं?
ख़ैर, कुछ मवेशी खाए गए हैं। और हाल ही में उसे देखा गया है।
-कहाँ? -ऑल्डविंटर में। ब्लैकवॉटर में एक गाँव है।
ऑल्डविंटर। शुक्रिया।
शुक्रिया।
एसेक्स से समाचार!
ब्लू बोर होटल
तुम्हें कोई ऐतराज़ है अगर मैं थोड़ी देर और चलती रहूँ? मैं तुम्हारे लिए कुछ ख़ज़ाना ले आऊँगी।
ज़्यादा देर मत करना।
कम्बख़्त!
-कम्बख़्त! -रुको!
मैं मदद करती हूँ।
आओ, करो फिर।
यह फँस गई है।
उठो! उठो!
यह लो, मेरी बेल्ट लो।
उसकी गर्दन का ध्यान रखना। गर्दन का ध्यान रखना।
अभी!
यह लो।
शुक्रिया।
-मुझे चलना चाहिए। -तुम कहाँ जा रही हो?
ऑल्डविंटर।
तुमने कहानियाँ सुनी हैं। तुम जाकर देखना चाहती हो।
देखने को कुछ नहीं है। घर जाओ।
हमारी बलि स्वीकार करो।
मेरी बहन को घर ले आओ।
यह लो। ग्रेसी को वापस ले आओ।
ग्रेसी को वापस ले आओ।
हेनरी?
पादरी जी।
ग्रेसी की कोई ख़बर?
आप ठीक हैं?
यह कुछ नहीं है। एक दुर्घटना हो गई थी। ग्रेसी?
वह लेस बेचने के लिए मॉल्डन गई थी। वह पहले कभी इतने लंबे समय के लिए नहीं गई।
नाओमी का क्या सोचना है?
वह सर्प के बारे में उड़ रही अफ़वाहों पर ध्यान दे रही है।
अब तुम मेरी तरह अच्छे से जानते हो, वह एक कहानी है।
मेरे ख़्याल से वह मॉल्डन में किसी दोस्त के पास रुक गई है।
वह एक ख़ुशमिजाज़ इंसान है। उस पर क़ाबू रखने के लिए माँ नहीं है।
अगर मेरी ज़रूरत पड़े तो मैं यहीं हूँ।
मुझे आज सुबह ये जाल में फँसे मिले।
शुक्रिया।
वह जल्द वापस आ जाएगी, हेनरी।
और मैं तुम सबसे रविवार को चर्च में मिलूँगा।
शुक्रिया, पादरी जी।
आपने मेरी चिट्ठी पढ़ी?
जैसा कि मैं तुमसे कहता रहता हूँ,
अगर मैं अपने निर्वाचन क्षेत्र के हर परिवार की समस्याओं को देखने लगा,
मैं कभी भी कोई काम नहीं कर पाऊँगा।
यह कौन है?
चार्ल्स। तुम यहाँ क्या कर रहे हो?
मैंने सुना तुमने लंदन छोड़ दिया। मुझे तुम्हारी चिंता हो रही थी।
मैं यहाँ समुद्री ड्रैगन पर रिसर्च करने आई हूँ।
क्या तुम शहर में कोई शौक नहीं ढूँढ सकती थी?
मार्था के अभियानों में उसकी मदद कर सकती थी?
-मैंने माइकल से वादा किया था मैं तुम्हारा ध्यान रखूँगा। -ख़ैर, मार्था मेरा ध्यान रखती है।
विल रैन्सम। हमने उसे एक सुरक्षित सीट दी थी। वह भगवान की सेवा में चला गया।
उसका कलीसिया तट के पास है। वह तुम पर नज़र रख सकता है।
क्या, एक पादरी?
मैं उन्हें चिट्ठी लिख दूँगा। तुम्हारा परिचय करवा दूँगा। वह ऑल्डविंटर में रहता है।
ऑल्डविंटर?
"मैं नदी के मुहाने के पास खुदाई कर रही हूँ,
लेकिन अभी तक प्लेसिओसॉर का कोई सबूत नहीं मिला है…"
बेहद रोमानी।
"लेकिन देहात बहुत ख़ूबसूरत है
और सराय आकर्षक है। मेरे पास अभी भी तुम्हारा दिल है।
भवदीया, कोरा।"
स्पेंसर। इसका क्या मतलब है?
उसके पास अब भी तुम्हारा तोहफ़ा है?
नहीं, मेरे ख़्याल से वह मुझे पसंद करती है। करती है, है ना?
मिस्टर गैरट। आपने कहा था मैं आपको आकर बता दूँ।
शायद आख़िरकार सही केस मिल गया है।
-एक पेरिकार्डियल एफ़्यूज़न? -मेरे ख़्याल से।
-उम्र? -इक्यावन साल। उसकी धड़कन कम हो रही है।
जल्दी आइए।
मेरे ख़्याल से तुम्हारे अगले अपॉइंटमेंट से मुझे निपटना पड़ेगा?
ज़रा फेफड़े को पकड़ना, नर्स।
कैंची।
उसे पकड़ो।
नाड़ी की जाँच करो।
कुछ नहीं है।
एड्रिनैलिन।
कोई धड़कन?
मुझे अफ़सोस है।
मेरे ऑपरेशन थिएटर में एक और शव।
उसकी ज़िंदगी के ज़्यादा से ज़्यादा कुछ ही घंटे बचे थे। कोई भी यह देख सकता था।
तुम एक अग्रणी हो, गैरट, और मैं इसकी प्रशंसा करता हूँ।
लेकिन मुझे हमारी साख के बारे में सोचना है।
मतलब, मैं यहाँ दुनिया की पहली दिल की सर्जरी करने की कोशिश कर रहा हूँ!
हमारी साख? वह कम नहीं होगी, वह बस बढ़ेगी।
क्या वह समझ नहीं रहा है कि मैं उनमें से एक… नहीं।
बल्कि, मैं बिना किसी शक़ के,
सबसे प्रगतिशील सर्जन हूँ…
अपनी पीढ़ी का।
-अगर किसी और ने पहले यह कर दिखाया तो? -क्या कोई और कोशिश कर रहा है?
उसका शरीर चाकू का झटका सहन नहीं कर पाया।
मुझे एक मज़बूत दिल की ज़रूरत है।
युवा और स्वस्थ। अगर मुझे करना पड़े तो मैं इसी कमरे में करूँगा।
चलो कुछ दिनों की छुट्टी लेते हैं। कहीं चलते हैं?
एसेक्स चलते हैं।
अंदर आ जाओ।
क्या चल रहा है?
क्या हम पागलख़ाने आ गए हैं?
ल्यूक। तुम यहाँ क्या कर रहे हो?
तुमने एसेक्स को इतना दिलचस्प बना दिया।
ख़ैर, तुम्हें देखकर बहुत अच्छा लग रहा है। अंदर आओ। अंदर आओ।
फ़्रैंकी, तुम्हें ल्यूक याद है?
तीन सौ पचहत्तर।
तीन सौ चौहत्तर। 373।
क्या अब तुम अपने बाल नहीं सँवारती हो?
तुम्हारे हाथ गंदे हैं।
-गुड आफ़्टरनून, डॉ. गैरट। -ल्यूक।
मैं आपका सामान रखवा देती हूँ।
-स्पेंसर। -क्या तुम्हें कोई मदद चाहिए?
बिल्कुल मदद चाहिए। जाओ।
तो, तुम वास्तव में यहाँ क्या कर रहे हो?
ऑपरेशन टेबल पर मेरी एक मरीज़ की मौत हो गई।
मुझे अफ़सोस है।
आह, नई तकनीक आज़माते समय ऐसा होता है।
तुम्हारा क्या? वह दानव दिखाई दिया?
अभी नहीं। लेकिन मैं ऑल्डविंटर जा रही हूँ,
-और जानकारी ढूँढने के लिए। -किससे?
भगवान जाने। कोई उबाऊ पादरी है।
-कितनी बुरी बात है। -जानती हूँ।
वह तुमसे प्रार्थना करवाएगा।
मैं मना कर दूँगी और वह दुखदायी हो जाएगा।
-ख़ैर, तुम्हें बस मेरे साथ यहाँ रुक जाना चाहिए। -अच्छा?
ख़ैर, मेरी पहली रात मुझे अकेला छोड़ देना बहुत अशिष्ट होगा।
तुम्हारे पास स्पेंसर है।
लेकिन अगर वह दानव तुम्हें बुला रहा है…
ख़ैर, मैं डिनर के बाद वापस आ जाऊँगी।
क्या वहाँ बाहर कुछ है?
नहीं, बस हवा है।
चलो। चलो, बाकी लोगों के पास चलें।
चलो, बच्चे।
अब, किसी के पास नाओमी के लिए पेंसिल है?
-तुम क्या बना रहे हो, जॉन? -सर्प की तस्वीर।
-क्या हम किसी और चीज़ के बारे में बात करें? -हाँ। चलो।
डिनर के लिए कौन आ रहा है?
चार्ल्स की एक दोस्त। एक विधवा और उसका बेटा, सीधे लंदन से आए हैं।
वह बूढ़ी और झुर्रीदार होगी। और वह हम सबको
उच्चवर्गीय ड्राइंग रूम की ताज़ा ख़बरें सुनाकर उबाएगी।
और उसका बेटा?
तुम्हें क्या लगता है, जो?
कोई युवा छात्र?
ऑक्सफ़ोर्ड से आया हो?
हाँ। उसे मुझसे प्यार हो जाएगा और वह मुझे शादी का प्रस्ताव देगा।
और मैं मना करके उसका दिल तोड़ दूँगी।
क्या तुम रुकोगी? हमारे साथ डिनर करो।
कृपया रुक जाओ। हमें ख़ुशी होगी।
नहीं, शुक्रिया। मुझे अँधेरा होने से पहले चले जाना चाहिए।
मैं नहीं चाहती कि मेरे पिता मेरे बारे में भी चिंता करें।
मैं तुम्हें घर तक छोड़ आता हूँ।
-लेकिन आपके यहाँ मेहमान आ रहे हैं। -कोई दिक़्क़त नहीं है।
मेरे वापस आने पर भी वे यहीं होंगे।
क्या मैं आपसे पवित्र-लेख के बारे में कुछ पूछ सकती हूँ, पादरी जी?
ज़रूर।
सर्प ने हव्वा को क्यों लुभाया था?
ख़ैर, वह एक रूपक है।
असल में, सर्प शैतान है।
मैंने भी यही सोचा था।
एसेक्स में कोई सर्प नहीं है।
मैं वादा करता हूँ, नाओमी। यहाँ कुछ नहीं है।
-शुक्रिया। -ज़रूर।
हेनरी, यह क्या है?
नाओमी ने आज दोपहर इनकी खाल उतारी थी। दानव को डराकर भगाने के लिए।
वह असली नहीं है, हेनरी। तुम्हें उसे बताना होगा। कोई दानव नहीं है।
हमारी रक्षा कीजिए। हमें सुरक्षित रखिए।
तुम विधवा होने के लिए बहुत कम उम्र की हो। और बहुत ख़ूबसूरत।
ख़ैर। मुझे लग रहा है मैं कुछ ज़्यादा सजी हुई हूँ।
मैंने सोचा था पादरीघर में डिनर ज़्यादा औपचारिक होगा।
तुमने मिस्टर बर्न्स, कसाई को बुलाया है?
घर पर नहीं है।
हमें बहुत अफ़सोस है। इतनी कम उम्र में उसके पिता चल बसे।
दरअसल, वह हमेशा से थोड़ा अलग रहा है। वह…
अपनी धुन पर चलता है। अच्छी बात है।
विल एक मिनट में वापस आ जाएगा। वह जो की एक दोस्त को घर छोड़ने गया है।
इस समय सब थोड़े तनाव में हैं।
वह आ गया।
हाँ, मेरे पास…
मुझे अपने उपदेश पर काम करना है। सबको शांत करने की कोशिश करना।
-क्या मैं बस बाद में तुम लोगों के साथ बैठ सकता हूँ? -बिल्कुल नहीं।
और वे अच्छे हैं।
हैलो।
आप पादरी हैं?
आपसे मिलकर ख़ुशी हुई, मिसेज़ सीबोर्न।
जॉन, तुम्हें वह दिन याद है जब मेरे चेहरे पर चोट लगी थी?
यह दलदल वाली वह अजीब महिला है।
मुझे माफ़ कीजिए। मैं अशिष्ट था।
पता नहीं आपके बिना मैंने क्या किया होता।
आप बेहद अशिष्ट थे।
मैं वाक़ई था।
-हैलो। -मार्था।
-मार्था। मैं विल हूँ। मिलकर ख़ुशी हुई। -आपसे मिलकर ख़ुशी हुई।
मुझे भूख लगी है। क्या हम खा सकते हैं?
बहुत अच्छा विचार है।
तो आप यहाँ जीवाश्म ढूँढने आई हैं?
कोरा पर उस सर्प की धुन सवार है।
ख़ैर, यहाँ का इकलौता सर्प चर्च में एक सीट पर है।
वह यहाँ 200 सालों से है।
-और वह वापस जीवंत हो उठा है। -जो।
तुम्हें ऐसा क्यों लगता है?
क्योंकि उसे दलदलों में देखा गया है। और अब बहुत से लोगों को लगता है…
जो। बस बहुत हो गया।
वह सर्प असली नहीं है।
लेकिन अगर असली हुआ तो?
क्या आप चार्ल्स लाइल के काम से परिचित हैं?
हाँ, बिल्कुल।
विल सब कुछ पढ़ता है।
चार्ल्स लाइल कौन है?
उन्होंने उन जानवरों के बारे में लिखा जो विकास से बच गए।
शायद तुम्हारा सर्प उनमें से एक है।
नहीं।
नहीं, वह सर्प एक मनगढ़ंत कहानी है।
हम जिस समय में रहते हैं, उसका एक लक्षण है।
ख़ैर… रोमांचक समय है।
बड़े बदलाव का जो अपने साथ वास्तविक भय लेकर आता है।
तो आप प्रगति के ख़िलाफ़ हैं?
आप मुझे बहुत संकीर्ण मानसिकता वाला समझने पर आमादा हैं।
शायद मुझे आपकी राय की चिंता है।
शायद मैं बहिष्कृत हूँ… कम से कम आपके चर्च की नज़रों में।
यीशु बहिष्कृत थे।
एक समय पर।
लेकिन इन दिनों, वह बहुत स्वीकार्य हैं।
सच है।
मैं एक अदृश्य भगवान के बजाय ऐसे प्राणी पर विश्वास करना चाहूँगी
जिसे लोगों ने वास्तव में देखा है।
क्या यह ईश-निंदा है?
विल तुम्हारे बारे में राय नहीं बनाएगा।
आप चाहे कितनी ही कोशिश कर लें।
लेकिन मेरे सहायक से बात करना। वह ख़ुशी-ख़ुशी आपको नरक की आग में झोंक देगा।
-ख़ैर, आप में से कोई वैसा नहीं है जैसा मैंने सोचा था। -हमें भी यही लगा।
पिताजी ने कहा था आप हमें उबाएँगी…
अगर आप रात में रुक सकें, आप सुबह चर्च में वह सीट देख सकती हैं।
ख़ैर, मुझे अपने दोस्त के पास वापस जाना चाहिए, लेकिन मैं वाक़ई सर्प को देखना चाहूँगी।
हाँ, ज़रूर।
लेकिन मुझे चर्च से नफ़रत है। आप रहिए। हम जाते हैं।
तो हम आज रात वापस जाएँगे, ठीक है?
कृपया जो करना चाहें, वह कीजिए।
आप रुकेंगी?
तो बात पक्की हो गई।
हेनरी! हेनरी!
-क्या हो गया? -मैं अभी मॉल्डन से वापस आया हूँ।
ग्रेसी?
वह आई ही नहीं।
यहीं रहना, जहाँ तुम सुरक्षित हो।
ग्रेसी?
ग्रेसी!
पिताजी!
एसेक्स का सर्प, यहाँ आपके चर्च के बीचोंबीच।
बलूत में तराशी हुई एक मिथक।
मैंने आज सुबह दलदल में एक भेड़ का ख़ून से लथपथ सिर देखा।
उस जीव द्वारा मारी गई?
सर्पमीन पकड़ने के लिए सड़ा हुआ माँस। किसी मछुआरे ने गिरा दिया होगा।
आप यक़ीन से कैसे कह सकते हैं?
अगर मैं शक़ को अपने अंदर घर करने दूँ, तो अपने कलीसिया का ध्यान कैसे रखूँगा?
-फ़िलिप। गुड मॉर्निंग। -गुड मॉर्निंग, पादरी जी।
-गुड मॉर्निंग, एडवर्ड। -गुड मॉर्निंग, पादरी जी।
जॉर्ज। गुड मॉर्निंग।
आप जानते हैं कि ग्रेसी बैंक्स अभी भी लापता है। तो… ख़ैर, अब आप क्या कहेंगे?
यह मेरा सहायक पादरी है, मैथ्यू एवन्सफ़ोर्ड।
यह मिसेज़ कोरा सीबोर्न हैं।
आपसे मिलकर ख़ुशी हुई।
पादरी रैन्सम को तैयार होने की ज़रूरत है।
बैठिए, मिसेज़ सीबोर्न।
उस सीट पर नहीं।
आज नहीं।
माफ़ करना। उसने यह सब दिल से लगा लिया है।
जहाँ चाहे वहाँ बैठिए।
जाओ जाकर मदद बुलाओ। जाओ!
ग्रेसी!
हम में से हर कोई शक़ और डर के साथ जीता है।
मैं भी।
वहीं भगवान रहते हैं।
हमारी अनिश्चितता और प्यार में।
और अब समय है कि हम सब साथ आ जाएँ।
जहाँ तक मेरी बात है, मैं आपके डर सुनूँगा
और उन्हें समझने की अपनी पूरी कोशिश करूँगा।
डरो मत।
जब हम सबसे ज़्यादा खोए हुए होते हैं, तभी उजाले का स्त्रोत सबसे पास होता है।
कृपया खड़े हो जाएँ।
मेरे साथ रहो
तेज़ी से शाम ढलती है
धुंध सी लिपटती है
प्रभु, मेरे साथ रहो
जब न साथ दे कोई
राहत संग ना हो
बेक़सों के रहनुमा
ओह, मेरे साथ रहो
ख़तरा कहाँ किसी का…
जोनाह। क्या हो गया है?
ग्रेसी की बात है।
हेनरी ने मुझे भेजा है। उसे मदद चाहिए।
ग्रेसी।
ग्रेसी! ग्रेसी! ग्रेसी!
-चलते रहो, चलो! -ग्रेसी! ग्रेसी! ग्रेसी!
ग्रेसी!
-ग्रेसी! -चलो।
ग्रेसी!
-ग्रेसी! -यहाँ आओ।
ग्रेसी!
-ग्रेसी! ग्रेसी! ग्रेसी! ग्रेसी! -चलो भी, साथ चलो!
ग्रेसी! ग्रेसी!
ग्रेसी! ग्रेसी! ग्रेसी! ग्रेसी!
नहीं! नहीं!
नहीं।
ग्रेसी।
नहीं। नहीं। नहीं। नहीं।
नहीं। नहीं।
इस तरफ़! यहाँ! वह यहाँ है!
विल! विल!
इस तरफ़! इस तरफ़!
मेरी ग्रेसी।
मुझे बेहद अफ़सोस है।
शैतान। शैतान आ गया है।
अभी नहीं। कृपया, मैथ्यू।
"पवित्र माइकल, महादूत, युद्ध में हमारी रक्षा करो।
पाप और शैतान के फंदों से हमारी रक्षा करो।
ईश्वर की शक्ति से, शैतान को नरक में झोंक दो,
और सभी बुरी आत्माओं को जो भटकती हैं…"
मैथ्यू सही है। सर्प आ गया है।
"उन लोगों की सहायता के लिए आओ जिन्हें ईश्वर ने
अपनी छवि में बनाया है और जिन्हें उसने शैतान के अत्याचार से
बड़ी क़ीमत पर छुड़ाया है।
इसलिए शांति के ईश्वर से प्रार्थना करो
कि हमारे पैरों के नीचे शैतान को कुचल दे, कि वह अब मनुष्यों को बंदी बनाकर ना रखे
और ना ही चर्च को चोट पहुँचाए।
परमपिता को हमारी प्रार्थना अर्पित करें
कि वह बिना देर किए, उनकी दया हम पर करें,
उस ड्रैगन को, पुराने सर्प को पकड़ लें, जो कि शैतान और शैतान का पुत्र है…"
उप-शीर्षक अनुवादक: मीनू